D 
SIDA KoBuTK 


vii kore 


2 
| : jem u prozi skoj 


ne, 
S 


4, 


Rj 


siti Py, i, 


2 
Pano 


LA 
POSEBNA IZDANJA HIBZ.a SIDA KOŠUTIĆ 
KNJIGA DRUGA 
š V J orenička žetva 
i 
. 
% ZAGREB / 1942 


Crteže i inicijale R. Schlick IZDANJE HRV. IZDAVALAČKOG BIBLIOGRAFSKOG ZAVODA 


TISAK ,,UNION“ GRAFIČKO-NAKLADNI 


ZAVOD D.D., ZAGREB 


sa tvoje sveti se 


oja nerođena kćeri, oprosti mi. 

Kad sam se sudbonosne večeri žedna žurila 
k izvoru, nisam znala, da si ti moja sjena, koja 
se žuri sa mnom. 

Kad sam posegnula za vrčem, da pijem, ni- 
sam znala, da ga prihvaćam iz tvojih ruku i 
da si čekala čas, dok mi ga pružiš. 

Kad sam se okrijepljena vratila kući i za 
sobom zaključala vrata, nisam znala, da ti sto- 
jiš napolju, pred zatvorenim vratima, i čekaš, 
da ih otvorim. 

Moja nerođena kćeri, oprosti mi. 


Moja misao na te postala je svetom slikom, 
pred kojom srce moje gori kao crveno kandilo. 

Spuštaš na me zamišljen pogled. 

A ja vidim, da je u ivoje oči Nebo izlilo 
moju sreću. 


Lebdiv smiješak titra oko tvojih usana. 

A ja vidim u tvome smiješku sretno smi- 
renje dvaju srdaca. ' 

Sveta sliko moje nerođene kćeri! 

Pred tobom srce moje gori kao crveno kan- 


dilo. 


U plavi sumrak one sudbonosne večeri ja 
sam sjedjela na obali i prsten plela od zelenih 
vlati. 

Ti si na drugoj obali brala vlati, obijesno 
mi ih dobacivala kao srdačan poklon i zapit- 
kivala me, je li moj posao završen. 


Kćeri moja, prsten je gotov, on je nastao | 


od tvojih poklona, dođi, da ga vidiš. 

Uzalud! Ti nisi mogla prići k meni, ni ja 
k tebi, bujica se valjala među nama. 

Kad sam se udaljivala, još dugo je šum vode 
plakao za mnom tvojim glasom i dozivao me, 
da se vratim. 

Kćeri moja, ja se vraćam svakoga dana, pr- 
sten je gotov, dođi, da ga vidiš. 

Uzalud: mi jedna drugoj ne možemo prići. 


Jao, kćeri, kako dugo će šum vode odnositi 
naše ime te ono ne će biti dozvano? 

Kako dugo ćeš ti stajati na jednoj, a ja na 
drugoj obali? 

Tko je stavio taj ustalasani pojas među nas 
i još ga nazvao Životom? 

Zašto se ne mogu dohvatiti ruke, koje se 
već pružaju? 

Jao, kćeri nesuđena moja! 

Ljubavi jao, koja mora čekati, dok proteče 
Život i tada tek dozove dozivano. 


Odilazim s obale, tuga me prati, ulazim u 
kuću. 

U sobi me dočekuje tvoj lik, pred njim srce 
moje gori kao crveno kandilo. 

Ime tvoje sveti se u srcu mome. 

Srce moje sveti se u imenu tvome. 


Moja sveta kćeri, ljubim te. 


Ti si smireni vrisak čežnje, koja je prohu- 


jala mojom krvi i zatočila tebe u meni, mene 


u tebi. 


Ti si duša nijemih ljepota, koje po tebi pri- 
maju dar govora i na uho mi povjeravaju svoje 
čudesne tajne. 

Ti si blijesak moga oka u času, koji dije- 
lim samo s tobom. 

Ti si tišina, u kojoj se raspjevala pjesma 
moje ljubavi. 

Kad u posljednjem času budem još jednom 
pogledala ovu zemlju, ti ćeš biti anđeo mojih 
suza, koji će staviti pod njih svoje nježne dla- 
nove i odnositi ih Bogu, da bi izmolila za me 
utjehu. ' 


Spašena od smrti, ostala si uzvišena i do- 
stojna, da se zoveš Dušom. 

Moja lijepa kćeri, pred tobom srce moje 
gori kao sveto kandilo. 


lI 
Svakog ti dana donosim darove ljubavi, kat- 
kad samo uzdah. 


Ispovijedam svoj život i spoznajem, da si 

ti moja jedina istina, a sve je drugo samo umor- 
no lutanje. 

Znaš li, Dušo, da ti je kolijevka u beskraj. 
nim prostorima moga srca i da te uspijem uspa- 
vati istom onda, kad ispjevam najljepšu pje- 
smu? 

Znaš li, znaš li, da najljepša pjesma niče 
nad tvojom kolijevkom ? 

Zato nikada ne će biti dovršena, i ti ćeš me 
budna vječno iščekivati u beskrajnim prostori- 
ma moga srca. 


Nisam te smjela ubrati kao cvijet, ali sam 
te upila kao njegov miris. 

Nisam ti smjela darovati mladost, da se od 
mene nikad ne odijeliš. 

Sjedinjena sa mnom u usta mi stavljaš dje- 
tinje riječi. 

A neznalice onda mene smatraju djetinja- 
stom. 

Bezazlenom dušom proviriš katkad iz moga 
oka. 

A neznalice kažu, da se to ja pretvaram. 

Kroz krv se probijaš u boju moga glasa. 

A neznalice se varaju, da to ja govorim me- 
kano i toplo. 

Moja nerođena kćeri, čarobna si tajna mog 
smiješka. 


Samo ja znam naš žetveni cvjetnjak, u ko- 
jemu je otac tvoj sagradio kućicu od sanja i 
svakoga dana žeo ljepotu za te i za majku tvoju. 

Živio je sam kao vjetar na vrhu crne pla- 
nine. 

Oči su mu sjale čežnjom mladosti i gasile 
se u svetačkom miru samotnika. 

Žene su se rado zagledavale u njegovo lice 
i žudnjom obavijale njegovo tijelo. 

Ali on je ostao udaljen, kao slika mjese- 
čeva u jezeru, u koju se došljaci zagledavaju, 
a mjesec je od njih zapravo neizmjerno daleko. 

Blizanac zvijezda, oluja i tamnjanova miri- 
sa, na zemlju je samo kadikad silazio kao ne- 
pozvan gost i njen tuđinac. 

Jednoga dana, kad je tako sišao, donio je 
tebe i nastanio se s tobom u kućici od sanja. 

Jedne je večeri sustala pred vašim prozorom 
plaha žena. 

On se zagleda u njene oči i uvede je u kuću. 

Iste je noći otac našao majku tvoju. 

I nitko više nije prekoračio prag našega 
doma. 

Duše su se hranile iz sunčevih tanjura, koji 
su zvonili svečanu pjesmu ljubavi. 


Kćeri moja. 

Prve si mi noći nasula cvijeće na bijeli le- 
žaj, dok sam ja spavala. | 

Usnila sam .te lijepu i naglo se trgla. 

Moj san o tebi ostao je nedosnivan. 

Danas se pred tobom ispovijedam: ti si moja 
jedina istina, a sve je drugo samo umorno lu- 
tanje. 

Znaš li, Dijete, da ti je kolijevka u beskraj- 
nim prostorima moga srca i da te uspijem uspa- 
vati istom onda, kad ispjevam najljepšu pje- 
smu? 

Ali najljepšu pjesmu još nisam ispjevala. 

Najljepšu pjesmu mi je Nebo zatočilo u tvo- 
je oči. 

Kćeri moja, u tvojim je očima moja be- 
smrtnost. 

U mojoj sobi nema više cvijeća, otkad sam 
tebe upila kao njegov miris. 
_ U mojoj sobi dočekuje me lik tvoj, pred ko- 
jim srce moje gori kao sveto kandilo. 

Srce moje sveti se u imenu tvome. 

Ime tvoje sveti se u srcu mome. 

Amen. 

Vječnost blaga miluje 


X. 
/ 
ječnost ima svoje satove kao i tornjevi 
svetih hramova. 
Samo ne udaraju, nego teku kao tihe vode, 
u koje su popadale zvijezde. 
Kažu, da je to samo odraz zvijezda. 
Svejedno. Vode nose zvijezde i putuju s nji- 
ma daleko, daleko. 
Konačno ih istresaju u more te zajedno po- 
tonu. 
: Šumi more o vječnosti, šumi priču o zvijez- 
dama. 
Šumi. 
A duša je tako malena na obali života. 
Duša je moja malena. 


Jesi li na dmugoj obali života, jesi li? 


Ja umačem ruku u more, da uhvatim vječ- 
nost. 

Jesi li to ti, jesi li? 

Zagledavam se u moj dlan: tražim te. 

Ti si, ti. 

Ulaziš u moje oči, zato kažu, da su mi tužne. 

Jesu li doista tužne, jesu li? 

Ne prestaje šumiti more, ne stišava se glas 
vječnosti. 

Ne prestaju putovati vode, noseći sa sobom 
zvijezde. 

Ne prestaju oči moje gledati tebe. 

Vječnost ima svoje satove. 


I pogled moj svoju tugu. 


Ponesi me, ponesi, kao val, koji putuje: na 
daleki put, u daleku zemlju, u kraljevstvo mira. 

Neka mi haljina bude od mjesečeve pređe, 
a kosa moja raščešljana vjetrom. 


Neka u ruku moju uđe bjelina dugog po- 


činka, pa ću te njome zagrliti, pa ćemo otpu- 
iovati s valom, koji putuje: 

na daleki put, u daleku zemlju, u kraljev- 
stvo mira. 

———om m. 


O, kako je mekan naš val i kako nam rTa- 
skošan jastuk veze za uzglavlje: lagašan i bi. 
jel, ukrašen pjenušavim čipkama. 

Osjećaš li ponorne dubine pod nama, osje- 
ćaš li? 

Negdje na dnu sad procvjetavaju crveni ko- 
ralji za sretnu vjerenicu. 

A nad nama kriči galeb, čuješ li? 

Izmiče mu val, na kojemu bi htio odmoriti 
krila. 

Šumi more, valovi se raspjevali. 

Pjeva more nama. 

Pjeva o nama. 


O, kako je lijepo putovati na dalek put. 


U mašoj dalekoj zemlji dočekat će nas na- 
smiješeno Dijete u bjelini, sa dvije ružmarinove 
grane u ruci. 

Zaželit će nam dobrodošlicu i obavit nas 
mirisom vjenčanja. 

Osjećaš li, kako ružmarini mirišu, osjećaš li? 

Na obali daleke zemlje iščekuje mas Dijete 
u bjelini sa dvije ružmaninove grane. 

O, kako je lijepa naša daleka zemlja. 

Pjeva more o dalekoj zemlji. 

Pjeva. 

Rasprostiru se šumovi beskrajnim prostori- 
ma. 

Beskrajno more šumi. 

Šumi more o Vječnosti. 

Naše su duše mlade i smiruju se na sagu 
zvijezda, što su potonule u more s tihim vo- 
dama. 

O, kako nam je lijepo počinuti, vidiš li? 

Sve počiva u kraljevstvu mira. . 

Beskrajan je mir Vječnosti. 

Šumi beskrajno more. 


Ponesi me, ponesi sa sobom, kao svoju dušu. 
Možda ćemo na putovanju udariti gdje o 

greben, možda nam valja proći kroz užase oluja. 
Pođimo, bez straha pođimo. 


Udarimo li o greben, još predatnije ću te 


zagrliti, a oluja će zamirati od udivljenja. 
Ponesi me, ponesi, kao svoju dušu, i neka 
se više nikad ne vratimo u ostavljen kraj. 
"Za nama je samo Prolaznost. 
Čuješ li, kako šumi more? 

Rasprostiru se šumovi beskrajnim prostori- 
ma. 

Beskrajno more šumi. 

Šumi o Vječnosti. 


Vječnost ima svoje satove kao i tornjevi sve- 
tih hramova. : 
Samo ne udaraju, nego teku kao tihe vode. 

O, kako volim tihe vode, kad miluju, tihe! 

Stojim uza zid hrama, udara sat: to Pro- 
laznost udara mene. ' 

A Vječnost, blaga, zapisuje djela i tješi me 
ogledalom, u kojemu sam mlada kao dijete. 

Ne znam, u koji sat, Prolaznost me ponizi 
do robinje i moram se stidjeti. 

A Vječnost, blaga, uzvisi me na slobodu i 
kruni me kraljevskim ponosom. 

Prolaznost zasipava stope moje u pijesku, 
ne znam u koji sat, i kaže, da ne znače ništa. 

A Vječnost ih razgrće i govori: neka osta- 
nu, dobro je, što je ovuda prošla. 

Miluje Vječnost, miluje, i teče poput tihih 
voda. 


O, kako volim tihe vode. 


U sjeni hrama, kojemu s tornja me udara 
Prolaznost, moja je duša zatočena ptica u ka- 
vezu. 

Razbiti šipke, poletjeti, poletjeti, kličući zov- 
no zovnim visinama. 

Na krilima nositi sunce života i obasjavati ži- 
votom sve ugasle prostore. 

Na putu za sobom ostavljati mekanu pjesmu, 
koja bi tvrde ganula, luđe uozbiljila. 

Pjesmu ostavljati za sobom, pjesmu pjevati 
sebi, pjesmu slati naprijed kao glasnika sazrele 
žetve, na koju se pozivaju svi stvorovi, da dođu 
uzeti po snop ljepote. 

Prolijetati tako od istočnoga do zapadnog 
sunca, vedrih svijetlih očiju, a u mrak ih zaklo- 
piti, sići opet u kavez i usnuti. 

Usnuti novi lijet, nakon kojega nema više 
povratka u kavez. 

O, kako je teško boraviti u sjeni hrama, ko- 
jemu s tornja udara Prolaznost. 

Zavjet ljubavi 
D 


osljednja noć došla je i prošla. 


Dušo moja, ne plaši se. 

Sakrij lice u njenu crnu koprenu i strpljivo 
uvezi u nju srebrni niz suza. 

To je dugovanje savršenoj sreći. 

Kad sve isplatiš i ostanu ti oči bez sjaja, 
mirno ih zatvori. 

Tvoja je sreća iskupljena. 


Bura je otvorila orkestar i rasprostrla veli- 
čanstvenu pjesmu Smrti. 

Šumovi lome, stenju i cvile. 

Šumovi se valjaju, ruše i plijen odnose. 

Šumovi stišavaju svoj bijes i na trenutak mi- 
luju. 

Dušo moja, hvataj trenuike. 

Od trenutaka se živi. 

Na trenutak je dotalasao do mene miris tvoje 
kose, nježno me zahvatio i odveo u tvoj zagr- 
ljaj. 

Osjećam, kako plamte i sve više sagorijevaju 
želje, kao zavjetne svijeće na oltaru. ' 

Zavjet ljubavi je iskupljen, tako sam sreina. 

Sve su se moje želje zagušile u mirisu tvoje 
kose. 


Dušo moja, ne kloni. 

Posljednja noć došla je i prošla, posvećena 
tebi. 

Ljepota njena pozivat će te do smrii, da je 
slijediš. 

Kad ugasne i posljednja želja, tad si prošla 
sve trenutke savršene sreće. 


Dušo moja, hvataj trenutke. 
Od trenutaka se živi. 

Rano moja 


: | e znam, je li to tvoja misao doletjela 
i stala me oblijetati te sam se najednom trgla. 

Što mi želiš reći i kakvom dobrodošlicom da 
te dočekam? 

Ne znam, je li to tvoja misao, ali nešto teško 
krči sebi put do moga srca, raspolovljuje ga i 
zaranja mu do dna, gdje je potopljeno blago 
moje. 

Zamalo uskrisi preda mnom lik tvoj, kao da 
ga je izbacila oluja, i opet brzo potone. 

Zašto mi dolaziš, kad tako brzo opet odeš? 

Zar ti se tako žuri opet u moje srce? 

Zar ti je tako drago grijati se na njegovoj 
rani? 

Rano, moja rano, kako te volim. 

U tebi je potopljeno blago moje. 


Nemam se kamo sklonuti pred tvojom misli. 

Pojavljuje se iznenada kao blijesak, kruži 
nada mnom sva u sjaju, ponosna kao Život, 
moćna kao Smrt. 

Nemam se kamo sklonuti. ' 

Mjesto je moje uz potopljeno blago. 

Rano moja, rano, kako te volim. 


Ne znam, je li to tvoja misao doletjela ili se 
moja otpremila daleko; daleko, za tragom tvojih 
stopa, na svemirski put, da te nađe. 

Obišavši sve svjetove, našla te je opet u srcu 
mome. 

Rano, moja rano, kako te volim. 

Vjerenička ZLEVA 


7“ nam, da nikad ne ćeš saznati, kako sam 
živjela i da su noći moje počinjale onda, kad 
je počinjao dan. 

A noću, kad bi prozori zatvorili svoje svi- 
jetle oči, i mjesečina sišla na zemlju, da se njo- 
me prošeće, ja sam se na njen nijemi korak 
budila i pitala za te: 

Reci mi, gdje je, gdje boravi? 

Zašto je nemoguće zaustaviti rijeku te ne bi 
opet odnijela ono, što jednom donese? 

Reci mi, gdje je, gdje boravi? 

Zašto sam strepila, a morao je uvenuti naj- 
ljepši cvijet u mome cvjetnjaku? 

Reci mi, gdje je, kako izgleda? 

Ništa, ništa ne znam. 


Ni ti nikad ne ćeš saznati, kako sam živjela. 

Nije ni presudno, kako sam živjela, nego ka- 
kve sam plodove na rukama svojim iznijela iz 
Života. 

Teški su, teški, dršću mi ruke pod njima. 

Al ću ih podržati, dok stignem raskršću, gdje 
se Život sastaje sa Smrću. 

Tamo ću ti sve darove predati redom. 

Kad ih ogledaš, možda ćeš ipak saznati, ka- 
ko sam živjela. 


Kad mjesečina siđe na zemlju, da se njome 
prošeće, njen nijemi korak me budi i pitam za te: 
Reci mi, gdje je, gdje boravi? 


Svira mjesec u srebrni rog. 

Pleše lišće na drveću, pleše u parovima. 

Šuma je prebacila preko glave svjetlucavi 
prijevjes, svi udovi joj trepte od radosti. 

Svira mjesec u srebrni rog. 

Provlači se kroz šumu potok, išaran crnim 
i srebrnim kolutima. Žure se posljednji za prvi- 
ma, od žurbe se zapjenušili: 

vjenčaju se sjaj i tama. 

Svira mjesec u srebrni rog, a velika čežnja 
traži konačište i nastanjuje se u srcu pjesnika. 

Svira mjesec u srebrni rog, svirat će do zad- 
njih pijetlova, a ja ću svu noć bdjeti od razmi- 
šljanja, kako da ukradem mjesecu sviralu. 

Čuješ li? 

Razliježe se pjesma našega vjenčanja. 


Bubre pupoljci bijelih ruža u vrtu. 

Čekaju vjereničku žetvu u ranu zoru. 

Gdje si, gdje si, da te nema? 

Mjesec me izveo na šetnju, sa sobom nosi 
srebrni rog, tražimo te posvuda i bolno pitamo: 

Gdje je, gdje je, gdje boravi? 


Lutamo nas dvoje: mjesec i moja duša, i 
potiho razgovaramo. 

Stizavamo k raskršću Života i Smrti, sve više 
blijedimo i nijemi se rastajemo. 

Na raskršću ostajem sama. 

Gdje si, gdje si, da te nema? 


Kako da se uspnem na zvjezdani most i stig- 
nem do tebe, kako? 

Koju haljinu da obučem i kakvim nakitom 
da se ukrasim? ' 

Gdje da nađem zrcalo, koje bi me uvjerilo, 
kao oči tvoje, da sam lijepa? 

Gdje si, gdje si, da te nema? 


Na usnama mi gore darovi tvojih ejelova i 
srce isto otkucava u meni prvi sat naše ljubavi. 

Otkucava prvi sat sve do posljednjeg, kad je 
olujna noć zaurlala i među nama izdubla vje- 
kovni ponor Života i Smrti. 

Luda olujna noć. 

Kako da se sad uspnem na zvjezdani most 
i stignem do tebe, kako? 

Luda noć. 

Srce isto otkucava u meni i na usnama mi 
gore darovi tvoga srca. 

Kao jeka odazivaš se mome biću, sa mnom 
koračaš mojim koracima, a ipak te nema. 


Gdje si, gdje si, da te nema? 


Lutamo nas dvoje: mjesec i moja duša, i po- 
tiho razgovaramo. 

Prošli smo već sve mirisne vrtove, nagledali 
se sjaja zlatnog i srebrnog svih dana i svih noći. 
Napili smo se mirisa karamfila, i trava, i 
ruža, i onih krizantema, što su oblivene bojom 


zlatnog prstena. 


*“ Počinuli smo kraj ružmarinova grma i naki- 
tili se ružmarinovom kitom. ' 
Umorni smo ušli u sveti hram, mjesec mi je 
pod koljena prostro sag, sklopila sam ruke i 
Boga molila: 
Bože, gdje je, i gdje počinje najkraći put do 
zvjezdanog mosta ? 


Kako je teško klečati na mjesečevom sagu. 

On je satkan od crnoga niza probdjevenih 
noći, obrubljen modrim sumrakom večernjim i 
jutarnjim. 

U njemu stenje Žrtva moga mira i počinka. 

Teško je, preteško klečati na mjesečevom 
sagu. 

Molim i pitam: 

Bože, gdje je, i gdje počinje najkraći put do 
zvjezdanog mosta? 

Ne mogu se više vratiti u samotan dom. 

Moja je ruka već učinila posljednji zaokret 
ključem, koji sam predala, da se nikad više ne 
vratim u sobu, u kojoj sam bila sretna. 

Nikad više! 

Dvije sablasne riječi iz bića Smrti. 

Dvije bešćuine grobarice života, koji sam 
ljubila. 

Zapovijed, koja zvoni na ukop ugasle sreće: 

neka se saberu sve snage i prisile svi udovi, 
da prisustvuju zasipavanju onoga, što je bilo 
najdraže. 

Svršeno je: nikad više. 


Ruže su u vrtu otvorile svoje srce suncu i 
stale umirati. 


Vjereničke žetve ne će biti. 


Opet lutamo nas dvoje: mjesec i moja duša, 
i sve više blijedimo. 

Pa 


A mnm stope 


anas idem putem, gdje su tvoje izbri- 
sane stope. 

Znadem, što je ponijelo te ovud, stajem na 
njih i nosi me to isto. 

Stoga poniknem glavom, da me tko ne sme- 
te i makar na trenuiak zaustavi te bih se mo- 
rala odijeliti od tebe. 

Ja idem putem, gdje su tvoje stope. 

Oni, koji kraj mene se žure i očima zirkaju 
na znance, znam, da ne idu stopama dragih. 

Zato, kad su sami, nemaju s kime govoriti. 

A ja poniknem glavom, da me iko ne sme- 
te, dok idem putem, gdje su tvoje izbrisane sto- 


pe. 

KG ke. od sanja 


ednom sam imala kućicu od sanja. 

Bila je raskošna, al mala: tek za te i za me. 

U sobi su mirisale borove grane i na žera- 
vici smo palili borovičino zrnje. 

Mjesečina je noću naikala na stijene sre- 
brne gobeline, i tada smo gledali srne male, 
kako se šuljaju na izvor. 

Srnice mala, napij se, pij! 

Noć odilazi brzo, mjesečina blijedi, gobe- 
ini nestaju. ' 


Nema više moje kućice od sanja. 


Bijelom stazom neka žena ide na daleki put. 

Sva joj je priljaga težak skupocjen vrč. 

Svakoga napaja, koga god susretne i zamoli 
je piti. 

— A što će ti samoj ostat? — pitam. 

— Ništa. Al vrč je sve lakši i biva lakši 
put. 


Možda tako sve su sanje varka i najbolji 
put je ove žene. 

- Možda. 

Pa ipak bih radije s tobom palila na žera- 
vici borovičino zrnje i čekala srne, da se po- 
mole iz gobelina mjesečevog tkanja. 

Šolvejg 


PS 


A 


**>> ijepa je stara Solvejgina pjesma na žalu 
raspjevane čežnje: 
zove, čeka i pjevajući stari. 


a 


Tko je sluša, dok tako pjeva, kad najdražeg II. DIO 
nema? | 
Nitko; nitko, već jedino ljubav vjerne Sol- i K ni : dola : 2 
vejg. su jas mu »IjEz 
Zato joj je pjesma tako lijepa, tako stara. 
Ne marim, što život prolazi i godine se nižu ; 
tako brzo. ' 


Ništa ne gubim, dok je svaka jednaka mi- 
nuloj i sve prvoj. 

Tako mi je lik tvoj svagda isti kao i onog 
dana, kad smo se prvi put susreli. 

Od tada znam za pjesmu Solvejg i slušam 
sama sebe. 


Lijepa je stara Solvejgina pjesma na žalu 


raspjevane čežnje: 
zove, čeka i pjevajući stari. 

M soto svijeta 


_oje su riječi tako jednostavne, da ih se 
“plašim kao zrcala zbunjena žena. ' 

Kao u zrcalu mogu se u njima ogledati. Oda- 
ju me. 

Tad vidim lice sviju sirota: tugu. 

Tuga je to bez plača. Tuga misli, koja se je 
umorila gledajući, kako se ludo naprežem, da 
otkrijem ljepotu, koje nema. 


Moje riječi svagda zakašnjavaju kao umor- 
ne putnice na rani vlak. 

Od postaje do postaje juri život, iz novoga 
u novi kraj, gdje me nije bilo, kamo bih rado 
stići. No došla sam prekasno. Jedan dan je od- 
jurio. To ću reći i sutra. A onda ću, jednoga 
dana, vidjeti, da je moje lice išarano poput ze- 
mljovidne karte, kojom se je provezao jedan 
život. 

Moje su riječi teške, padaju kap po kap, 
kad nebo nije više mirno. Kad bi nebo moje 
bilo mirno, ja ne bih čula njihov mukli pad, 
njihovu prijetnju i divlje naviještanje bure, koja 
će slomiti sve. lomno. A kad zavlada smirenje, 
onda će se i Vječnost odmarati u mome smire- 
nom srcu. 


Ne kažu istinu, da su pjesnici sretni, što 
umiju pjevati. 

Nikome kao njima nije iako malo poznato, 
što je pjesma. Oni su njeni vječni prognanici, 
bez stalnog boravišta. Zato im duša pjeva na 
svakome mjestu. I jer su nehajni za rugobu, 
posvećuje im ljepota put, kojim prolaze. 

Divni posvetnici svijeta! Samo Bog vas ra- 
zumije. Svijetu ćete ostati tuđinci: jedna hrpa 
knjiga za izučavanje. 


II 


Raspjevala se pjesma zrikavaca. Jesen je. 
Nikad noć nije tako lijepa, kao kad je slu- 
šamo zatvorenih očiju. 

I nikad život nije tako dobar. 

Ti skriveni pjevači pod zvijezdama pjevaju, 
da ima ljepote u zraku, u tami, u najskriveri- | 
jem kutiću loze, negdje u sićušnoj jamici ze- 
mljine grude, što se nastršila pod samim gro- 
zdom. 

Tvrda je zemlja, a tako. mekana pjesma pje- 
vača. Pjesma uznesenja. Pjesma oslobođenja. 

Ukrala mi je dušu i povela je u noć. Jesen 
je. Napit ću se slatkog soka iz grozdovih jago- 
dica, leći na travnatu zemlju i lice svoje polo- 
žiti na njeno prastaro. 

Zemljo, zemljo, sirotice moja, jesam li ti te- 
ška? Da možeš uzeti moj oblik i sva se smje- 
stiti u nj, bi li tvoje oči zaplakale i tvoja usta 
zanijemila? Bi li okrenula lice te se opet vra- 
tila u svoj stari oblik, da se opet zoveš samo 
zemlja? ' 

Šuti“. Predala si se skrivenim pjevačima. A 
ja osjećam, da smo se posestrile i da ću popri- 
miti tvoj oblik. I ja ću se tada družiti samo S 
pjevačima, koji će mi pjevati, da ima ljepote 
na zemlji; u zraku; u zvuku. 

Raspjevala se pjesma zrikavaca. 

Jesen je. Vode zaustavljaju dah. Teku su- 
spregnuto. Lišće je zagledano u svoje svenuće. 
Miruje — pred buru. 

Sa zvijezda se spustila tišina, donijevši sa 
sobvan zlatni prah. Posut će njime sve cvjetove, 
sve prozore i sve zakutke, kamo se sklanja bes- 
kućnik pjesnik, 

Što radi ovdje, u zakutku? 

Pa ništa. Iščekuje samo, kad će se jesen do- 
vesti u zlatnim kolima. 

I nitko je drugi ne će dočekati osim njega. 

Kad su jasmin snježili 


# 


0 ezbožniče, što si me tako prezirno po- 
gledao? Bojim se pogleda, u kojemu je na pla- 
menu mržnje izgorjela sva ljubav duše. Što si 
me tako prezirno pogledao? 

— Tražim ono, čega sam nemam: ljubav 
duše. Nahrani me ljubavlju, pa ću i ja ljubiti. 

— Bezbožniče, kakvu ljubav da ti dađem, 
kad ništa tebi nije sveto, pa ćeš mi se izrugati 
već na prvome mom koraku? 

— Varaš se. Mi se ne izrugujemo, jer smo 
odviše nesretni. 

— Bezbožniče, zar nisi sam odabrao svoj 
put? 

— Varaš se. Moj put počinje tamo, gdje 
tvoj svršava. 

— Zaboga, kako si me obezvrijedio! Naši 
putovi ne mogu se doticati. 

Odilazi, bezbožniče, da te nikada više ne vi- 
dim. 

— Otići ću. No, ne zaboravi, da ja odila- 
zim zato, jer ne mogu boraviti u blizimi bez- 
božnika. 

— Zar tako? Čak me već bezboštvom poni- 
zuješ ? 

— Ne ja, već ti sama. Jer ja sam bezbožnik 
zato, što tražim ljubav, koju još nisam našao, 
a ti si bezbožna, jer se ponosiš krepostima, i tim 
časom ostaješ bez njih. 

— Postidio si me. 

— A ti si mene učvrstila u bezboštvu. Odi- 
lazim, da bih dušu spasio. 

— Ne idi, ne idi, prijatelju, i oprosti mi. 
Nauči me Boga ljubiti. 


Danas sam plakala kao dijete. 

Vjetar je zadirkivao, jasmini su sniježili, a 
ja sam plakala kao dijete, jer sam tako zaželje- 
la, da budem dijete. 

Pa da u oči moje uđe duša djetinja. 


Pa da oči moje gledaju samo milosrdno. 

Nistslje 


“=. * eiko kuca. Dolazi vam stranac. Pođite mu 


ususret i otvorite vrata širom. Ne ćete požaliti. 

Netko kuca. To je prijatelj. Pritajite se, 
nema vas kod kuće. Inače Ćete požaliti. 

Stranac će vam iskazati poštovanje i uljudno 
vas zamoliti, možete li mu olakšati težinu nje- 
gova tereta. Ne možete li, ne smeta: on vam opet 
iskaže poštovanje, i rastanete se prijateljski. Za 
jednu toplu riječ on će na putu svoga lutanja 
sazivati na vas blagoslov. 

A kad vam prijatelj dođe, svalit će na vas 
sav teret ne pitajući, svijaju li vam se ramena 
ili su uspravna. Budete li odbili, jao vama: ni- 
ste prijatelj. Budete li prihvatili, opet jao, jer 
on ne pita, koliko ste se spoticali pod teretom, 
nego jeste li ga iznijeli do cilja. 


Ne kuca niiko. To je najbolje. 

Bude moje majke 


isu lijepe: ni bijele, ni mekane, dvije 


\ 


umorne sirote klonule u krilo. 

Dvije ptice, ptice, što su životom proletjele 
i više nikad ne će dići se na lijet. 

Iznemogle miruju u krilu. Tu im je posljed. 
nje počivalište. 

Stišala se krv radinosti vječne, nalivene su 
do vrha nabrekle žile. 

Pogašen je plamen krvavih žuljeva, ostao je 
pepeo tvrde kore. 

Imaju lice, koje plače, grči se i šuti. 

Mirne su kao zemlja. 

Imaju dušu mekanu i dobru. 

Tople su kao blagoslov. 

O, krasne ruke moje majke, počinite. 

Vaš dar životu bio je kraljevski. 


pr 


| Nije to ništa 


jej 


f 


7 > ima. Vjetar fijuče. 


Miršav konjić upregnut u saone uspinje se 
brijegom. Za njim stizava povorka otrcana, po- 
gnuta, stišče drhtave ruke i grca. 

Suze zalijevaju stope srca, ali ne mogu da 
se zaustave za mrtvim, jer u životu za nj ni je- 
dna ne proteče. 

Tek ne plače mršav konjić upregnut u sa- 
one... 

Vjetar fijuče, drveće se savija, a on se ve- 
selo i divlje uspinje na brijeg. 

Nije to ništa! 

Vozi beskućnika, koji nema biča. 

i 


m4 ijete sirotno, što stojiš navijek pred jednim 
vratima i obazireš se, da zaustaviš svakog, iko 
bi tud prošao? 

Ljudima se žuri. Zar ti to ne vidiš? 

Znam, tvoj cilj je kratak kao i gesta tvoje 
mršave ruke. : 

Ali otiđi odavle, otiđi, jer ćeš u njihovoj 


bezglavoj žurbi posrnuti. 

Hvala neprijatdlju 


Po 
' M 
f s 


< ž 
e. Fi “> aikad neizmjerno zaželim, da se po- 


mirim s neprijateljem, samo da mu zahvalim za 
dar bola, kojim me je ranio. 

Sve doile sam se opajala slatkom varkom, 
da je sve dobro, što imam i što mi još valja 
steći. 

Al dođe on. 

Podlo me ismije. Prevrta i porazbaca sve 
moje blago, ne znajući ni sam, koliko mi ga je 
otkrio, te sam sabrala i s još većom ljubavi po- 
hranila ono, što je najdragocjenije. 

O, hvala ti, neprijatelju, za taj dar bola. 

Bez tebe nikad ne bih znala, kolika je vri- 
jednost onoga, što iman: i što mi još valja steći. 

Kraljevstvo Skate 


A : 
E Pe ita Brate, danas sam ja pribita na 


križ, da bi ti mogao sići. 

Otari s mog lica Judin poljubac, i kad dođe 
čas moga silaska, pouči me još jedamput, kako 
da biserje prestanem bacati svinjama. 

Moram li živjeti na vrhuncima, ne daj da 
upirem pogled u kaljuže. 

Moram li živjeti pokraj kaljuža, daj mi sli- 
jepe oči i mrtvo srce. 

Neka ništa ne znam, da su sitne duše bez 
duše, te umjesto zamoljene ribe pružaju zmiju, 
umjesto zamoljena hljeba nude kamen. 

Daj mi snage, da ovo evanđelje obdržim i 
na prstima prođem kroz život. 

Sakrij me u hladovitu tišinu svetog dosto- 
janstva, uzmi mi dušu, kao bijelu golubicu, na 
svoj dlan, i neka nam se nikada nitko ne pri- 
bliži. 

Ljepota je hrana dostojnih. 

Ljepota je ukras osamljenih. 

Ljepota je ispovijed bezazlenih. 

Ljepotu su skladali vjekovi, a kraljevstvo 
Satane raspinje njene pjevače na križ. 

Kriste, Brate, danas sam ja pribita na križ, 
da bi ti mogao sići. 

g Kad se opraštam sa samoćom, počinjem je 


S AmMOcA cijeniti. 


Tad spoznajem, da samo ono imam, što mi 


I ' : je ona darovala. 


#__/ olazi uvijek, kada je srcu najteže, siva i 
tmuma, da bi iz posljednjeg bola iscijedila još 
jednu suzu, koja od svih najviše boli. 

Još nikada nije zakasnila. Stizava uvijek u 
posljednji sat, da se proveze prašnim putem i 
ludih razočaranja. 

Tad se okrutno nasmije u lice, a ja u tom 
smijehu slušam povijest ljudskog stradanja i 
predano onijemim, ravnođušna na nebo i na 
zemlju. 

Istom tada ganula sam njenu ćud te anđeo- 
ski pruža nada mnom ruku, da bi me obasula 
darovima mudrosti. 

Moj: Bože, svaki dar mudrosti trpljenjem je 
otkupljen. 

